ג'אטי (בודהיזם)

בבודהיזם, ג'אטי (Jāti פירוש מילולי הן בסנסקריט והן בפאלי הוא לידה) מתייחס להתעוררות ישות חיה חדשה בגלגל החיים (כלומר בסמסרה).

לידה יכולה להתממש בצורות שונות, על פי הפילוסופיה הבודהיסטית, לידה יכולה לקרות באחת האפשרויות הבאות:
בקיעה מביצה, כמו אצל עופות, זוחלים ודגים.
לידה מרחם, כמו אצל היונקים.
לידה המתבצעת מלחות, כנראה מתוך אי היכולת להבחין בביצים מיקרוסקופיות מהן מתפתחות רימות.
לידה בדרך של הַתְמָרָה (שינוי צורה) כפי שמקובל להניח לגבי האלים.

ג'אטי הוא החוליה ה-11 מתוך תריסר החוליות (נידאן), ומכאן שכל מה שנולד חייב להזדקן ולמות.

קטגוריה:מונחים בבודהיזם